دستونک
 آگہی چو گُشئے شپ کپتگیں واب ءَ چہ ہلاس
 کِسّہ یے گوں تو بِناء ، گوں مئے کتاب ءَ چہ ہلاس
دْرستیں بْراہداری آں اندیم بکن واجہ حُدا!
 زیب ءُ شرّنگی منی باگءِ گُلاب ءَ چہ ہلاس
اَنچو مئے واھگ ءَ تئی دِید پدا کُٹّین ایت
 چؤل سرمستیں گُشئے کاینت تیاب ءَ چہ ہلاس
عشقءِ سؤداءِ تہا کمّ چی یے ، گیش چی یے
 ما وَ دِیوانگ ایں ہر پئیمیں حساب ءَ چہ ہلاس
ہر نِشہ چو گُشئے سگریٹ ءِ پُرے چنڈ اِتگیں
 ہر نِشہ نُوں تئی چمّانی شراب ءَ چہ ہلاس
چینچو دِل پہکے اِسحاقؔ اَندر ءِ زہگیں مردُم
 زہر ءُ وشّانی نہ زانت، شرّ ءُ حراب ءَ چہ ہلاس